Men på grund af uenigheder om hvorvidt ''Huckleberry Finn'' er racistisk eller ej, og fordi ordet 'nigger' forekommer så jævnligt i bogen (et ord som var almindeligt brugt på Twains tid, og som først langt senere er blevet kontroversielt), har mange stillet spørgsmålstegn ved, om bogen egnede sig til brug i det amerikanske skolesystem, som i dette eksempel fra en skoleleder i Virginia, som i 1982 kaldte bogen "det mest groteske eksempel på racisme, jeg har set i hele mit liv".<ref>Robert B. Brown, "One Hundred Years of Huck Finn"</ref> Ifølge American Library Association var ''Huckleberry Finn'' den femtemest censurerede bog i USA i 1990'erne.<ref>{{cite web|url=http://www.ala.org/advocacy/banned/frequentlychallenged/challengedbydecade/1990_1999|title=100 most frequently challenged books: 1990–1999|date=2013-03-27}}</ref>
I 1905 fjernede [[Brooklyn Public Library]] bogen fra hylderne på grund af "uheldigt ordvalg", fx da Huck (i kapitel 2) fortæller, han kradser sig fordi det klør, hvilket blev opfattet som anstødeligt. Da en bibliotekar spurgte Twain, hvad han mente herom, svarede han syrligt: <blockquote>Det De siger, foruroliger mig meget. Jeg skrev 'Tom Sawyer' og 'Huck Finn' til voksne læsere, og det har altid bedrøvet mig at høre, at piger og drenge også har fået lov at læse bøgerne. Den sjæl, som i ungdommen bliver tilsmudset, kan aldrig igen vaskes ren. Jeg kender dette fra mig selv, og lige til denne dag har jeg næret en uforsonlig bitterhed over for de troløse vogtere af min ungdom, som ikke alene tillod, men endog opfordrede mig til at læse en ucensureret bibel fra ende til anden endnu før end jeg var 15 år gammel. Det kan ingen gøre og herefter nogensinde trække vejret frit, ikke på denne side af sin grav.<ref>{{cite journal| url = http://www.csmonitor.com/Books/chapter-and-verse/2011/0105/The-n-word-gone-from-Huck-Finn-what-would-Mark-Twain-say| title = Marjorie Kehe, "The 'n'-word Gone from Huck Finn – What Would Mark Twain Say? A New Expurgated Edition of 'Huckleberry Finn' Has Got Some Twain Scholars up in Arms," ''The Christian Science Monitor,'' last modified January 5, 2011, accessed April 12, 2012| journal = Christian Science Monitor| date = 5. januar 2011}}</ref></blockquote>
Filosofi Litteratur Samfund Erhvervsliv Kultur